 ኢሳይያስ ንህዝቢ ኤርትራ ኣይውክልን እዩ ኣቢይ ግን ብወገን ኢትዮጵያ ተውኪሉዩ ዝመጽእ ዘሎ ብወገን ኤርትራ ብዛዕባ ጉዳይ ሰላም ዝኾነ መስርሕ ኣይተኻየደን ዓንቅጽ 32 ንኡስ ዓንቀጽ 3 ሃገራዊ ቅዋም ኤርትራ ምስ ኣህጉራዊ ስምምዕ ዝግበር ውዕል ሃገራዊ ባይቶዩ ዝውስኖ ክብል ብንጹር የቐምጦ እዩ ምንጪ ስእሊ, FUTSUM AREGA ብተወሳኺ ንስላምን ርግኣትን ምዕባለን ፍትሓውን ኣመሓዳድራ ኤርትራ ዝውስን ሃገራዊ ባይቶ እዩ ኩናት ንምጅማርን ደውን ምባልን ዝውድእ እውን ሃገራዊ ባይቶዩ ስለዚ ኢሳይያስ ነዚ ሕጋዊ ነገር ስለዘየማለአ ዘይሕጋዊ ነገርዩ ዝግበር ዘሎ ህግደፍ ኣብ 1994 ምስ ተኣከበ ብድሕሪኡ ኣይተኣከበን እቲ ምስ ኢሳይያስ ኣብ ባይቶ ተጋቢኡ ክውስን ዝነበሮ ክፋል ማእከላይ ሽማግለ ሕጋዊ ኣካል ህዝቢ ኤርትራ ኣብ ቤት ማእሰርቲ ወይ ኣብ ስደት እዩ ዘሎ ይኹን እምበር ዋላ እውን ብኹረት ልዕልና ሕግን ግዝኣተ ሕግን እንተሃለወ እዚ ናይ ሰላም መስርሕ ኣብ ሞንጎ ክልተ ህዝቢ ሰላም ንኽመጽእ ማዕጾ ዝኸፍት ስለዝኾነ ክትግበርን ክካየድን የብሉን ማለት ኣይኮነን ይኹን እምበር ኢሳይያስ ባዕሉ ኩናት ጀሚሩ ባዕሉ ይዕረቕ ስለዘሎ ብትካል ስለዘይተደገፈ እዚ ሰላም ማዕረ ክንደይ ነባሪ እዩ ኣየተኣማምንን እዩ ስለዚ ነባሪ ሰላም ብልዕልና ሕጊ እዩ ክረጋገጽ ዝግባእ ልዕልና ሕጊ እዩ ዝሽከሞን ዝጸሮን እቲ መሰረታዊ ነገር ሕጊ እዩ ብሕጊ ምምእዛዝን ብሕጊ ምግዛእን ከኣ ኣብ ክልቲኡ ሃገራት ክረጋገጽ ይግባእ ኣብ ኢትዮጵያ ልዕልነት ሕጊ እንተሎ እቲ ብይን ክትግበር እዩ ኣብ ኤርትራውን ብተመሳሳሊ ኢሳይያስ ግን ልዕልነት ሕጊ ስለዘይፈልጥ ኣይግበሮ እምበር ክዝረግ እውን ይኽእልዩ ኤርትራ ብሕጂ ውሽጣዊ ጉዳያታ ክትፈትሕ ተኽእሎ ኣለዋዶ? 